|  |  |  |  |  |
| --- | --- | --- | --- | --- |
|  | |  | **ΕΠΕΙΓΟΝ** | |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠ/ΣΗΣ ΠΕΛΟΠΟΝΝΗΣΟΥ**  **Δ/ΝΣΗ Β/ΘΜΙΑΣ ΕΚΠ/ΣΗΣ ΚΟΡΙΝΘΙΑΣ**  **ΤΜΗΜΑ ΕΚΠΑΙΔΕΥΤΙΚΩΝ ΘΕΜΑΤΩΝ** | |  | **Kόρινθος, 02 Μαΐου 2017**  **Αρ. Πρωτ.: 3881** | |
| **Προς:** | **Τον κ. Δ/ντή Α/θμιας Εκπ/σης Κορινθίας**  (με την παράκληση να κοινοποιήσει την παρούσα στους Διευθυντές των Δημοτικών Σχολείων του Νομού) |
| **Ταχ. Δ/νση:** | Νοταρά 123, 20131 Κόρινθος |  |  | |
| **Τηλέφωνο:** | 2741077020/22 |  | **Κοιν.:** | 1. κ. Περ. Δ/ντή Π.&Δ.Εκπ/σης Πελ/σου 2. Σχολικές Μονάδες ΔΕ Koρινθίας 3. Περιφερειακή Ενότητα Κορινθίας (Γραφείο Τύπου) 4. Γραφείο κ. Δημάρχου Κορινθίων 5. Υπ.Π.Ε.Θ. (Γραφείο ΣΕΠΕΔ) 6. Αρμόδιο Σχολ. Σύμβουλο Μουσικής Θεμιστοκλή Μακαντάση |
| **FAX:** | 2741077021 |  |  |
| **Email:** | mail@dide.kor.sch.gr |  |  |
| **Πληροφορίες:** | Αγγελική Σπυροπούλου |  |  |
|  |  |  |  |
|  | |  |  |  |
|  | |  |  |  |

**Θέμα: «Υποβολή Αιτήσεων για φοίτηση στην Α΄ Τάξη Γυμνασίου του Μουσικού Σχολείου Κορίνθου για το σχολικό έτος 2017-2018»**

**Σχετ.: (α) Α.Π. Γ2/3850/16-6-1998 Υ. Α. (ΦΕΚ 658/1.7.1998 τ.Β΄): «Λειτουργία Μουσικών Σχολείων»**

**(β) Α.Π. 60235/Γ7/26.5.2011 Υ.Α. (ΦΕΚ 1012/τ.Β΄/26.5.2011)**

**(γ) Α.Π. 118786/Γ7/14.10.2011 Υ.Α. (ΦΕΚ 2478/τ.Β΄/4.11.2011)**

**(δ) Α.Π. 43878/Γ7/1.4.2013 Υ.Α.(ΦΕΚ 752/τ.Β΄/2.4.2013)**

**(ε) Α.Π. 64379/Δ2/18-04-2017 Υ.Α (ΦΕΚ τ.Β΄ 1405/25-04-2017)**

**(στ) Α.Π. 70411/Δ2/ 28-04-2017 εγκύκλιος του Υπ.Π.Ε.Θ**

**Παρακαλούμε μέσω των κ. δ/ντών των Δημοτικών Σχολείων Κορινθίας , να** **ενημερωθούν οι μαθητές της ΣΤ΄ Τάξης** του Δημοτικού Σχολείου τους ότι εφόσον ενδιαφέρονται να φοιτήσουν στην Α΄ Τάξη Γυμνασίου του Μουσικού Σχολείου Κορίνθου το προσεχές σχ. έτος 2017-2018 **καλούνται να υποβάλουν τη σχετική συνημμένη αίτηση από 02 Μαϊου έως 31 Μαΐου 2017, στο Γραφείο του Μουσικού Σχολείου Κορίνθου.**

Oι μαθητές των οποίων οι κηδεμόνες θα υποβάλουν αίτηση εκδηλώνοντας ενδιαφέρον για φοίτηση στην Α΄τάξη Γυμνασίου του Μουσικού Σχολείου Κορίνθου, θα επιλεγούν κατόπιν της προβλεπόμενης διαδικασίας επιλογής από αρμόδια Επιτροπή, που θα οριστεί από τον Περιφερειακό Δ/ντή Α/θμιας και Β/θμιας Εκπ/σης Πελοποννήσου.

Η διαδικασία επιλογής θα ξεκινήσει ταυτόχρονα σε όλα τα Μουσικά Σχολεία της χώρας **από 19 έως 22 Ιουνίου 2017.**

Οι θεματικές ενότητες στις οποίες θα αξιολογηθούν οι υποψήφιοι είναι: «Ρυθμός», «Ακουστική Ικανότητα», «Φωνητική Ικανότητα», «Διάκριση Ηχοχρωμάτων» και προαιρετικά ένα μουσικό όργανο (Ευρωπαϊκό ή Παραδοσιακό), σε επίπεδο αντίστοιχο τουλάχιστον της Κατωτέρας Σχολής.

**Τα μαθήματα που διδάσκονται στο μουσικό Γυμνάσιο** διακρίνονται σε μαθήματα γενικής παιδείας και σε μαθήματα μουσικής παιδείας. Τα μαθήματα γενικής παιδείας κατατάσσονται σε τρείς ομάδες ως εξής:

Η πρώτη ομάδα (Ομάδα Α΄) περιλαμβάνει τα εξής μαθήματα γενικής παιδείας:

1. Νεοελληνική Γλώσσα και Γραμματεία
2. Μαθηματικά
3. Φυσική
4. Ιστορία

Η δεύτερη ομάδα (Ομάδα Β΄) περιλαμβάνει τα εξής μαθήματα γενικής παιδείας:

1. Αρχαία Ελληνική Γλώσσα και Γραμματεία
2. Χημεία
3. Βιολογία
4. Γεωλογία-Γεωγραφία
5. Κοινωνική και Πολιτική Αγωγή
6. Θρησκευτικά
7. Αγγλικά
8. Δεύτερη ξένη γλώσσα
9. Ιστορία Τέχνης
10. Θέατρο

Η Τρίτη ομάδα (Ομάδα Γ΄) περιλαμβάνει τα εξής μαθήματα γενικής παιδείας:

1. Πληροφορική
2. Καλλιτεχνικά
3. Φυσική Αγωγή-Ελληνικοί Παραδοσιακοί Χοροί

Τα μαθήματα μουσικής παιδείας που διδάσκονται στο Μουσικό Γυμνάσιο κατατάσσονται σε τρείς ομάδες ως εξής:

Η πρώτη ομάδα (Ομάδα Α΄) περιλαμβάνει τα εξής μαθήματα μουσικής παιδείας:

1. α. Ευρωπαϊκή Μουσική –Θεωρία και Πράξη, β. Ευρωπαϊκή Μουσική –Θεωρία και Πράξη και Εισαγωγή στην Αρμονία
2. Ελληνική Παραδοσιακή Μουσική-Θεωρία και Πράξη
3. Πιάνο
4. Ταμπουράς ή άλλο τοπικό παραδοσιακό όργανο αναφοράς
5. Ατομικό Όργανο Επιλογής

Η δεύτερη ομάδα (Ομάδα Β΄) περιλαμβάνει τα εξής μαθήματα μουσικής παιδείας:

1. Ιστορία Μουσικής
2. Κριτική Μουσική Ακρόαση

Η Τρίτη ομάδα (Ομάδα Γ΄) περιλαμβάνει τα εξής μαθήματα μουσικής παιδείας:

1. Χορωδία
2. Μουσικό Σύνολο

**Οι κ. Δ/ντές των Δημοτικών Σχολείων παρακαλούνται να δώσουν το παρόν έγγραφο στον κάθε μαθητή της ΣΤ΄ Τάξης του Σχολείου τους, μαζί με τη σχετική συνημμένη αίτηση κηδεμόνα.**

**Σε περίπτωση που ενδιαφέρονται οι κηδεμόνες, θα τη συμπληρώσουν και θα την υποβάλουν στο Γραφείο του Μουσικού Σχολείου Κορίνθου (τηλ. 2741024887 – FAX 2741080251**.

Υπεύθυνη η διευθύντρια του Μουσικού Σχολείου, κ. Καραπατά Ειρήνη.

|  |  |  |
| --- | --- | --- |
|  |  | **Ο Διευθυντής Δ.Δ.Ε. Κορινθίας**  **Δρ. Ιωάννης Φειδάς** |